แถลงการณ์ พท. ขอเป็นกำลังใจ อนาคตใหม่ หลังถูกยุบพรรค-ตัดสิทธิ์ กก.บห. 
แถลงการณ์เพื่อไทย ขอเป็นกำลังใจให้ผู้บริหารและสมาชิกพรรคอนาคตใหม่ หลังศาลรธน.มีคำสั่งยุบพรรค-ตัดสิทธิ์ กก.บริหารพรรคอนาคตใหม่ 10 ปี ขอให้ยึดมั่นอุดมการณ์ ต่อต้านสืบทอดอำนาจ คสช. ชี้เรา 2 พรรคมีชะตาเดียวกันแถลงการณ์พรรคเพื่อไทยเรื่อง ยุบพรรคอนาคตใหม่จากเหตุการณ์ที่ศาลรัฐธรรมนูญตัดสินยุบพรรคอนาคตใหม่ และตัดสิทธิ์กรรมการบริหาร พรรค 10 ปี ทางพรรคเพื่อไทยรู้สึกเสียใจกับคําตัดสินดังกล่าว ซึ่งส่งผลกระทบกับสมาชิกพรรคอนาคตใหม่ และประชาชนผู้สนับสนุนอีกกว่า 6 ล้านคนในการเลือกตั้งครั้งที่ผ่านมา พรรคอนาคตใหม่และพรรคเพื่อไทย ยืนยันหลักการเดียวกัน คือ ต่อต้านการสืบทอดอํานาจ คสช. ระหว่างทาง ทั้งสองพรรคได้ยืนหยัดต่อสู้ในอุดมการณ์ ดังกล่าว แม้จะต้องเผชิญอุปสรรคต่างๆ เป็นอย่างมากก็ตามทั้งระบบกลไกการเลือกตั้งที่ไม่เป็นธรรม การแทรกแซงด้วยอํานาจรัฐ ซึ่งพรรคเพื่อไทยและพรรคอนาคตใหม่ต่างก็ประสบปัญหาเช่นเดียวกันมาโดยตลอดพรรคเพื่อไทย ขอเป็นกําลังใจให้ผู้บริหารและสมาชิกพรรคอนาคตใหม่ทุกท่าน และมั่นใจว่า สมาชิกผู้ร่วมเดินทางในเส้นทางประชาธิปไตยทุกท่านจะยังคงไม่ท้อถอย รักษาอุดมการณ์ และมีกําลังใจในการเดินหน้าทําหน้าที่เพื่อรักษาประชาธิปไตยต่อไปโดยพรรคเพื่อไทยจะคงยึดมั่นอุดมการณ์ ในการรักษาระบอบประชาธิปไตยอันมีพระมหากษัตริย์ทรงเป็นประมุขอย่างมั่นคง และจะร่วมเดินหน้าเคียงบ่าเคียงไหล่กับผู้ร่วมอุดมการณ์ประชาธิปไตยทุกท่าน เพื่อต่อสู้กับการใช้อํานาจไม่เป็นธรรม ที่จ้องทําลายระบอบ ประชาธิปไตยของเราต่อไปพรรคเพื่อไทย 21 ก.พ.2563
แถลงการณ์เพื่อไทย ขอเป็นกำลังใจให้ผู้บริหารและสมาชิกพรรคอนาคตใหม่ หลังศาลรธน.มีคำสั่งยุบพรรค-ตัดสิทธิ์ กก.บริหารพรรคอนาคตใหม่ 10 ปี ขอให้ยึดมั่นอุดมการณ์ ต่อต้านสืบทอดอำนาจ คสช. 
ยุบพรรคอนาคตใหม่,คดียุบพรรคอนาคตใหม่,คำวินิจฉัย ศาลรัฐธรรมนูญ,คดีเงินกู้ 191 ล้าน,เพื่อไทย,เป็นกำลังใจอนาคตใหม่,ข่าวทั่วไป